text: – Дзеткі, якія займаюцца ў школе мастацтваў, у сваім развіцці на дзве галавы вышэйшыя за іншых, – выказвае сваю думку Зоя Мікалаеўна. – Яны ўсебакова развітыя, культурныя, апантаныя, мэтанакіраваныя, стрыманыя і ініцыятыўныя. Яны лепшыя за іншых, бо мастацтва, музыка развівае іх унутраны свет, робіць дабрэйшымі да людзей і ўсіх жывых істот, вучыць бачыць прыгажосць, яе ствараць.